تاريخية تاريخية تاريخية مستحيل السلام عليكم ورحمة الله وبركاته. ازيكم يا شباب؟ كل سنة وانتم طيبين. تخيلوا بقى ماتش بين الاهلي والزمالك. طبعا انتم عارفين المباريات اللي ما بين الاهلي
وبين الزمالك بيبقى شكلها ايه والارتراس اهلي والالتراس زملكاوي انتم متخيلين بقى المنزر بيبقى شكله ايه في اللحزة دهي الجماهير مالية المدرجات المدرجات بتاعة الاهلي مليانة بالالتراس اهلاوي. بيبصوا للدنيا بالنضارة الحمرا وبالفانلة الحمرا. والجماهير بتاعة الزمالك مالية المدرجات بتاعة الزمالك
جماهير الالتراس بيبصوا للدنيا بالنضارة البيضا وبالفانلات البيضا. والجماهير مشتعلة والدنيا مولعة. وجماهير الاهلي كتير منها بيبص لجماهير الزمالك ان هي عندها مشاكل وان آآ وجماهير الزمالك بتبص جزء منها لجماهير الاهلي ان هم اللي عندهم مشاكل. والكل مستني النتيجة ووقعت عينه
شاب من جماهير الاهلي على بنت من جماهير الزمالك وارادوا ان هم يتجوزوا بعض. ينفع اهلاوي يتجوز زملكاوية ينفع ده ولا ما ينفعش يا جماعة احنا معنا في الاستوديو دلوقتي واحد اهلاوي متجوز زملكاوية. لما سألته طلع ان الموضوع ينفع بس هو فيه شوية مشاكل كده يا اخواننا لو هم الاتنين يعني يعني معتدلين في
تشجيع المشكلة الاولانية في المعازيم لان دي هتعزم التراس زملكاوي وده يعزم التراس اهلاوي وممكن تبقى مشكلة. المشكلة التانية في العيال العيال بقى هيربوهم ازاي وعلى انهي لايف ستايل من الاتنين؟ المشكلة التالتة يوم ماتش الاهلي والزمالك هيعملوا ايه هم الاتنين في بعض؟ وهيقدروا يستوعبوا النتايج اللي بتحصل ولا مش هيقدروا
اضطروا يستوعبوها بس على فكرة اه كل شاب اهلاوي انا بنصحك تجوز زملكاوية. اول حاجة لان شعارها سنظل اوفياء. فهتبقى وفية لك زي ما وهي وفية للنادي بتاعها مهما حصل مهما حصل لك مشاكل هتفضل وفية لك زي مهما حصل مشاكل في الزمالك هم اوفياء للزمالك. الحاجة التانية
من فوايد انك انت تتجوز زملكاوية ان هيبقى شعارها دايما قادمون فهتربي ولادك على الامل. ومهما كان الواقع اللي انتم بتعيشوا فيه صعب هيبقى ان احنا قادمون والعالم كله ان شاء الله هيتصلح. وبرضه يا زملكاوية انا بنصحك انك لو اتجوزت اهلاوي انت هتبقي كسبانة جدا جدا جدا. لان شعاره نادي
المبادئ والقيم في نادي المبادئ والقيم هيتعامل معك بالمبادئ والقيم. زي ما هو اتعامل مع النادي بتاعه بالمبادئ والقيم. وفي نفس الوقت خدي بالك ان هو الشعار التاني بتاعه روح الفانلة الحمرا فهو هيتعامل بروح فريق وهيبني البيت بتاعه على روح فريق مش على قرارات فردية. يبقى مزايا انك انت تتجوز زملكاوية
قادمون وسنظل اوفياء. ومزايا انك انت تتجوزي اهلاوي روح الفانلة الحمرا ونادي المبادئ والقيم. يبقى ينفع طبعا اهلاوي يتجوز زملكاوية. ممكن يا جماعة وتبقى جوازة سعيدة جدا جدا جدا بازن الله. ولكن انا عايز اتكلم معكم في قول الله سبحانه وتعالى واذا النفوس زوجت. ان كل
اللي احنا عملناها في الدنيا دي هتنهار يوم القيامة. لا يوم القيامة فيه اهلاوي ولا زملكاوية ولا كل التصنيفات هتنهار. قال تعالى ولا انساب بينهم يومئذ ولا يتساءلون. ما فيش انساب. ما فيش انا من العيلة الفلانية ولا يتسائلون. ما فيش التراس بيتفاعل مع التراس ما فيش خلاص. كل حاجة
حاجة بتنهار ما بين البشر وبعضهم. كل التصنيفات دي بتقع. ما فيش انا الدكتور فلان. انا المهندس فلان. انا كل ده بينتهي. بل كمان المشاعر بتنتهي ولا يسأل حميم حميمة مهما كان الحميمية في العلاقة بينا وبين بعض ما فيش حد هيبص لحد. كل المشاعر بتنتهي بل التصنيفات والمقاييس الدنيوية كلها بتنهار. قال تعالى
الا خافضة رافعة. يعني المقاييس اللي انتم حطيتوها يا بشر لنفسكم في الدنيا. يوم القيامة هتتقلب. حاجات كتير انتم رفعتوا قيمتها في الدنيا هتبقى تحت الرجلين يوم القيامة حاجات كتير انتم نسيتوها في الدنيا هتبقى اعلى قيم واعلى مقاييس يوم القيامة. وهيبقى فيه مقاييس تانية هتبدأ هزه المقاييس من اول مرحلة جبارة في يوم القيامة
اسمها مرحلة الحشر. مرحلة الحشر لها تلات مراحل يا جماعة داخلية. المرحلة الاولى في الحشر هو قول الله سبحانه وتعالى وازا النفوس زوجت يعني التراس اهلاوي ييجي في جنب والتراس زملكاوي ييجي في جنب. والتراس البارسا ييجي في جنب والتراس كتالون ييجي في جنب والتراس لا لا ما فيش الكلام ده. الكلام
في تصنيف تاني خالص اللي لبسوا حجاب امهات المؤمنين مع بعض. اللي زنوا مع بعض. الحكام الزلمة مع بعض. الدعاء الى الله مع بعض. الصوامات مع بعض اللي جاهدوا في سبيل الله مع بعض. اهل العلم مع بعض. اهل معاصي السر مع بعض. يبقى ده اسمه التفويج المبدئي. لان في نهاية يوم القيامة فيه التفويج المصري
اللي هو اما الى الجنة واما الى النار. انما ده اول تفويج يوم القيامة. اللي عايز يفهمه لو انت سافرت الحج في السعودية. وطبعا السعودية هي احسن بلد ممكن نحج فيها في
يعني وانصحكم ان اللي يحج ما يحجش في اي بلد غير السعودية. فانت بتنزل في مطار الحجاج. بيعملوا لك حركة تفويج. يعني ايه تفويج؟ الاتراك آآ هنا المصريين هنا اليمنيين هنا الاوروبيين هنا الاستراليين هنا فكذلك يوم القيامة تفويج ولكن بناء على العمل ممكن تلاقي نفسك مع جينفر لوبز انا ايه اللي
يا ابني مع مارلين مونرو روما كنت بتحبيها في الدنيا وكنتي بتقلديها في الدنيا. ممكن تلاقي نفسك مع الهضبة ولا الكنج ربنا يجعلنا جميعا يا رب من اهل رحمة الله وكل المسلمين
ولكن اللي انت بتحبه في الدنيا يحشر المرء مع من احب. ممكن بحبك لرسول الله واتباعك لسنته تلاقي نفسك معه. ومع الصحابة يوم القيامة. انت عايز تبقى مع مين تابعوا وقلدوا من دلوقتي الموضوع مش بسيط. اللي انت بتعمل تسريحة شعرك على تصريحته وبتلبس التيشيرت بتاعه ومعلق صورته في الاوضة بتاعتك والاسكرين كفر
بتاعة اللاب بتاعك عليه. كل ده هو ده اللي انت ممكن تلاقي نفسك معه في الحشر. النقطة التانية يا جماعة ان الحشر بيتقسم زمر يعني مجموعات. انت هتقف مع انت عبادتك تكفيك انك تقفي مع العباد في الحشر. طب انت جهدك في الدعوة يكفيك انك تقف مع اهل الدعوة في الحشر. طب انت جهادك في سبيل الله يوقفك مع المجاهدين في الحشر
طب انت طلبك للعلم يوقفك مع اهل العلم في الحش؟ طب انت هتقف مع مين؟ طب انت من اهل العمل الخيري تقف مع اهل العمل الخيري في الحاج. طب انت هتقفي مع مين؟ انت لازم ان الوقت
انت هتقف مع مين ؟ ده فيه ناس يا جماعة مش هتقف مع زمر وفي الحد ده فيه ناس هتبقى قادة الوية في الحشد لوا ييجي يوم القيامة برتبة لوا حامل لواء العلم
يوم القيامة معاذ بن جبل حامل لواء الحمد يوم القيامة سيدنا محمد عليه الصلاة والسلام انت ممكن تبقى لوا يوم القيامة انت ممكن تطلع بالرتب من تحت التراب يوم القيامة وتبقى لواء او تبقى لواء وتبقى انت حامل لواء عمل وفيه امة وراك في العمل ده
ممكن تبقى امام يوم القيامة فيه افواج غريبة جدا في الحشر يا جماعة فوق حشرات. حشرات ايه دي! ايه فوج الحشرات دي مش حشرات! دول الملوك الظلمة والمتكبرين بيجوا الحشرات يداسوا بالرجلين. فوق حشرات كده جنب بعضه. فيه فوج تاني ناس ماشية وفيه الوية مغروزة في ادبارها. الوية مغروزة في كله
ماشي بالمنظر ده دول مين دول الخونة يبعثوا يوم القيامة ولكل غادر لواء اللي خانت جوزها مع واحد اللي آآ خان آآ آآ مراته اللي كان صاحبه الحاكم اللي خان وطنه اللي خان ولي امره الخيانات كلها في طائفة. يا ترى انت هتبقى مع مين؟ وانت هتبقي مع مين
نفكر في السؤال الجبار ده لان ده التفويج المبدئي يوم القيامة. وتقدر تقول ان يعني غالبا يوم القيامة هيكمل كده المرحلة التانية في الحشر بعد ازن النفوس زوجت. كل مجموعة تيجي مع بعضها المرحلة التانية يتبعون الداعي لا عوج له. بعد ما بيتفوجوا بقى لان
في البعس البعس آآ آآ بيبقى اشتاتا الناس بتبقى اشتات انما في الحجر الناس بتترتب بعد كده ينادي الداعي على ارض المحشر ارض المحشر اللي هي الساهرة دي غير الكرة الارضية اللي احنا عليها. دي اخر لحزة في عمر الكرة الارضية. وهنتحاسب على ارض لم يعصى الله عليها اسمها الساهرة. اسمها الساهرة. لان خمسين الف سنة
سهر بلا نوب. ما فيش حد هينام بعد عشرين الف سنة تعب او بعد تلاتين الف سنة تعب يقيل شوية اسمها الساهرة فينتقل البشر الى الساهرة ليحاسبوا عليها. يتبعون الداعي لا عوج له. لو الداعي قال لك اقفي هنا هو مش هتقدري
كان الدعاء في الدنيا بيقولوا لك اتحجبي. كان الدعاء في الدنيا بيقولوا لك حافز على صلاة الفجر. كان الدعاء في الدنيا بيقولوا لك توبي لربنا وما كناش بنسمع الكلام النهاردة لا عوج لها. ما حدش هيقدر ينطق. اقف في ارض المحشر. الشمس على بعد ميل من رأسك. الادمغة بتغلي من حر الشمس والدنيا ظلام دامس والحر
هيلجم الناس الجمل ما حدش يقدر ينطق وانت تقف في ظل عرش الله. وانت تطلع على النار على طول. وانت ما حدش يقدر ينطق. طب ما كنا في الدنيا نتبع الداعي
نتبع الداعي في الدنيا عشان يوميها نلاقي موقع حلو نلاقي مكان جميل نقف فيه في ارض المحشر. المرحلة التالتة اللي هو التصنيف الثلاثي في الحشر. الناس تلات انواع في الحشر يا جماعة في النهاية. ناس هتطلع على النار على طول من الدار للنار. ويوم تقوم الساعة ادخلوا ال فرعون اشد العذاب. على النار على طول. ليه؟ لانه كان بيحارب شرع
ربنا افتؤمنون ببعض الكتاب وتكفرون ببعض يبقى العلمانيين اللي كانوا بيؤمنوا ببعض الشريعة الاسلامية وبيكفروا ببعض والعياذ بالله زي مريض دخل للدكتور انت كده الدولي للدابئة والدواء ده انت قلت لي الجرعة دي ليه بقى ؟ انت هو مين الدكتور؟ هو مين الاله ومين العبد؟ ربنا قال دي الشريعة. ويا رب بقى انت عملت الحدود
ليه كده بقى ويا رب طب تعالى يوم القيامة شف اللي مستنيك ايه يبقى فيه ناس على جهنم على طول. النوع التاني في ارض المحشر الناس اللي هتقف في ارض المحشر
نفسها. ارض الحشر العامة ارض رهيبة يا جماعة. الشمس على بعد ميل من الرؤوس والدنيا ظلام دامس والادمغة بتغلي وارض المحشر العامة دي رهيبة. رهيبة في تنوع مانع الزكاة فيها تارك الصلاة فيها فيها مسلمين وفيها كفار. وفيها كل الملل. وفيها انواع كتير جدا جدا جدا من البشر. والكل منتظر الحساب
فارغ الصبر وبيجروا وبيفزعوا على الانبياء عشان يشفعوا الى الله ان الحساب يبدأ ودي الشفاعة الكبرى بتاعة النبي عليه الصلاة والسلام لما يشفع لله مش ان الناس ترحم ان الحساب يبدأ. ده بيقوله للانبياء اشفعوا لربنا الحساب يبدأ ولو هتروح النار. ارض المحشر العامة دي كل واحد بيبدأ اعضاؤه
عليه بشكل عرق فكل واحد على قد زنوبه فيه عرق للنصف. فيه عرق للصدر فيه عرق بيلجم الناس الجانا. زي الشاب الخليجي ابن راجل الاعمال اللي سافر اوروبا وزنا وجاله مرض الهربس ونطق جسمه وشهد على المرض ان هو زنا بعلامات مميزة للمرض ده اللي هو بيسموها اللي
اتنقل بالامراض الجنسية. رجع لابس الغطرة وقفل على نفسه. مراته بتقول له فيه ايه؟ قال لها كلت اكلة فيها بهارات. جا لي الكلام ده. صاحبة مراته دكتورة امراض جلدية داخل مرة وهي عندها ايه ده! لأ ده مرض كزا وده كزا وقالت لزوجته الوضع ايه ؟ اتفضح وابوه طرده من الشركة. زوجته اتطلقت منه، جلده
عليه ان هو زنا. والعياز بالله. فيوم القيامة الناس عرقها بينطق عليها وده بداية شهادة الاعضاء. النقطة التالتة او المكان التالت او التصنيف التالت في ارض المحشر ظل عرش الله. المقصورة الملكية مش اي حد بيقف في ظل عرش الله. اللي بيقف في ظل عرش الله شاب نشأ في عبادة الله الحاق الفرصة. يا شباب اعدادي
سانوي واول الجامعة الحقوا الفرصة. رجل ذكر الله خاليا ففاضت عيناه. الحقوا فرصة الاعتكاف لان ده انت ممكن تفوزوا به. في الاعتكاف. حاجات كتير رجل قلبه معلق بالمساجد برضو ممكن نفوز فيها بالاعتكاف لو احنا اعتكفنا في رمضان ده
يبقى يا اما النار يا اما ارض الحشر العامة يا اما ظل عرش الله. الناس بتستغيس وبعد الشفاعة الكبرى يبدأ تطاير الصحف. تخيلوا كده احنا متين مليار بني ادم واقفين والصحف جاية تتطاير كل صحيفة عارفة صحيفها. صاحبها. صحيفة ده مش هتيجي في ايد ده. وكل صحيفة عارفة الايد اللي هتتحط فيها
اليمين ولا الشمال ييجي يهرب منها ويحط ايده ورا ضهره تلف له الصحيفة ورا ضهره. معجزة يا اخوانا والصحف بتتطاير وكل صحيفة بتتحط في ايد صاحبها اول عمل هتفتحيه. اول ما صحيفتك تقع في ايديك هو اخر عمل مت عليه. لان انما الاعمال بالخواتيم. فاهم عمل في حياتك هو اخر عمل في
حياتك. طب اصلح اخر عمل في حياتي ازاي؟ من عاش على شيء مات عليه. اللي انت عايزة تموتي عليه عيشي عليه. عايزة تموتي على الذكر. عيشي على الذكر. عايزة تموتي على الحجاب
على الحجاب. عايزة تموت على الصيام. داومي على الصيام اتنين وخميس. يبقى من عاش على شيء مات عليه. لان الله سبحانه وتعالى كريم وشكور. سبحانه وتعالى بعد تطاير الصحف بندخل في مرحلة رهيبة. اسمها اقرأ كتابك كفى بنفسك اليوم عليك حسيبا. اربعين سنة الملايكة ما بتحاسبش البشر. كل واحد بيقرا كتاب
تابوا يوم ينظر المرء ما قدمت يده مش يوم يقرأ ينظر صوت وصورة. يعني الصحيفة دي ممكن تبقى افلام فيديو. انت من يوم ما بلغت لحد ما هتموت غالبا حوالي اربعين سنة. بتعيش
عشان كده المدة دي اربعين سنة تتفرج على عمرك مرة تانية قبل ما يدخل يتوزن على الميزان. وقبل ما تدخل تعرض على الله به. تتفرجي على عمرك مرة تانية يا ندم اللي كان بينام ليل نهار ويلاقي الفيلم مليان نوم. يا عم اصحى. يا عم قم حرام عليك ضيعت عمرك. وانت بتتفرجي على فيلم عمر
تاني يوم القيامة وقاعدة تبص كده وانت بتعصي ربنا وانت قاعد قدام موقع اباحي يا دي المصيبة. هقابل ربنا ازاي بده وانت بتتفرج وقاعد ست ساعات تكلم بنت وانت بتتفرج وانت بتاخد رشوة وانت بتتفرج وانت بتعق رحمك وانت بتتفرجي وانت بتقومي الليل وبتعيطي ايوة كده زودي كمان. ابوس ايديك ما تخلصيش
دلوقتي وانت بتتفرج وساجد وقاعد تدعي ربنا ايوة يا حبيب قلبي ربنا يبارك فيك كمان كمان يا عم اطعت ليه؟ يا عم كنت كمل شوية هيبقى موقف جبار يوم ينظر المرء ما قدمت يده. وكل واحد بيتفرج على فيلم الفيديو بتاع عمره كله انا كنا نستنسخ
ما كنتم تعملون نسخة صوت وصورة من حياتك بالمها واملها وحسناتها وسيئاتها. فيه فضايح. فيه مصايب. فيه ناس هتنهار. فيه ناس وشها يسقط من الخجل اعرض عليك بالكلام ده ازاي يا رب؟ طهري صحيفتك من دلوقتي. طهر صحيفتك من الوقتي. لان اللحزة دي هتبقى لحزة صعبة جدا جدا جدا
وبعدها يبدأ وزن الاعمال ويبدأ حساب الملايكة قبل قبل ما تبدأ مرحلة العرض على الله. الحشر مرحلة رهيبة يا جماعة. رهيبة رهيبة رهيبة. ولازم نفكر فيها من دلوقتي النهاردة كنا بنتكلم عن ينفع اهلاوي يتجوز زملكاوية اه ينفع ينفع لان الدنيا سهل فيها ان احنا نتفاهم مع بعض
ونقرب من بعض ولكن القضية في الاخرة ازا النفوس زوجت مش هتبقى على حسب الاهلي والزمالك وبرشلونة وريال مدريد مش هتبقى على التصنيفات بتاعة الدكاترة والمهندسين ورجال الاعمال والطبقة الغنية والطبقة الوسطى. كل ده بينتهي يوم القيامة. وبيبقى فيه تصنيفات تانية خالص خافضة رافعة. بناء على العمل الصالح
ريمونتادا يا بنات ريمونتادا يا شباب التوصيات بتاعتنا ايه ؟ اول توصية في التوصيات بتاعة ريمونتادت الليلة. شف زمرة تدخل معها الجنة. شف تخصص تدخل مع اهله الجنة. يا ترى انت هتركز في العبادة ولا في العمل الخيري؟ ولا في حفز القرآن وتجويده؟ ولا في طلب العلم
ولا في النزول للشباب ولا في الدعوة عبر الانترنت ولا انك تتفوق دنيويا مع حضور الدروس وحفز القرآن برضه لان العبادات دي لازم سواب عند الجميع عشان يعزي بك الاسلام انت هتتخصص في ايه ؟ انت هتتخصصي في ايه ؟ هتركزي في تربية اولادك وتطلعي لنا تلاتة اربعة صلاح الدين
يبقى دي اول توصية ايه الزبرة اللي انت هتدخلي معها الجنة؟ ايه التخصص اللي انت هتركز فيه جوة الدين؟ لان الدين زي الطب ما ينفعش ابقى دكتور انف واذن دكتور كلى ودكتور كبد ودكتور باطنة ودكتور رمد ودكتور آآ جراح اوعية دموية ما ينفعش يا اخواننا ده ده مش تميز ده جنان. كزلك في الدين ما ينفعش يبقى بتاع كله. ايه
ايه التخصص بتاعك جوة الدين عايزين نركز كويس جدا. الحاجة التالتة ركز على صحيفتك. الاربعين سنة اللي انت تقعد تتفرج على فيلم الفيديو بتاع عمرك مرة تانية. ركز عليه كويس اوي اوي اوي. يا ترى انت
هتتفرج على ايه ؟ اوعى تتفرج على حاجة تندم عليها. اوعى تتفرجي على حاجة لحم وجهك يسقط من الخجل. بناء عليها. اوعى تندم يوميها. طهر صحيفتك قدام انك تقوم تصلي ركعتين توبة كل شهر صل ركعتين توبة مرة. كل شهر ركعتين توبة تتوب من الشهر اللي فات ده. جدد التوبة دايما طهر صحيفتك دايما
لان الموقف هيكون رهيب. والحشر هيكون رهيب. الحاجة الرابعة ايه هتعمله هتقف به في ظل عرش الله. ايه الحاجة اللي انت هتقفي بها في ظل عرش الله؟ يا ترى شاب نشأ في
عبادة الله فانت هتتوبي من ربنا من دلوقتي ولى رجل قلبه معلق بالمساجد فانت هتعتكف من دلوقتي ولا رجل زكر الله خاليا ففاضت عينيه فانت هتحافز على قيام الليل ليل او جلسة الضحى من دلوقتي ولى امام عادل فالحكام هيغيروا سياستهم تجاه فلسطين وتجاه شريعة ربنا من دلوقتي ولا ايه
ايه اللي هيوقفنا في ظل عرش الله؟ شف من الوقت لان دي المقصورة الملكية يوم القيامة اللي واقفين في ارض المحشر بيبصوا اللي واقفين في ظل العرش هيموتوا ده مسلم وده مسلم
ولكن ده ماشي في العربية الجيمس المشبرة بالتكييف وده واقف على الموقف مستني الميكروباص ودماغه هتسيح من حرارة الشمس وبيبص له بيقول له اه يا محزوز انما الموضوع عمل صالح يا جماعة. فدول بيبصوا لبعض ازاي؟ اللي واقف في الارض المحشر العامة كان بيقول انا كده كويس. انا ليه اتوب واتطور
واقف في المقصورة الملكية جاي دايما عايز يقرب ربنا وعايز ينطلق الى الله سبحانه وتعالى. ده بيشرب من ايد النبي بكل سهولة. وده ممكن يجري على حوض النبي سحقا سحقا سحقا لمن بدل بعدي. احنا عايزين نبقى فين؟ وعايزين نبقى مع مين؟ الحشر هو التفويج المبدئي في يوم القيامة هتبقى معه انهي فوج؟ هتبقى
اعني زمرة ربنا يبارك فيكم يا شباب ربنا يوقظ قلوبنا ربنا يهدي يهدي قلوبنا ربنا ينير بصائرنا ربنا يزكي نفوسنا ربنا يديئ يضيء ضمائرنا ربنا يجلي فطرتنا. ربنا يوقظ عقولنا. ربنا يقوي عزائمنا. ربنا يصلح جوارحنا. ربنا سبحانه وتعالى
الا يكون سمعنا الذي نسمع به وبصرنا الذي نبصر به وقلوبنا التي نعقل بها والسنتنا التي نتكلم بها انه ولي ذلك والقادر عليه سبحانك اللهم وبحمدك اشهد ان لا اله الا انت استغفرك واتوب اليك. المانيو كرة عرضية عالية روني. الله
مستحيل مستحيل. هذا لا يحدث كل يوم. هذا لا يحدث كل يوم هذا لا يحدث كرة